Mohd Ghazali Abdul Rahman

Allahyarham Dato' Mohd Ghazali bin Abdul Rahman ialah bekas ahli akademik Malaysia.

Lata Belakang
Mohd Ghazali bin Abdul Rahman dilahirkan pada 16 Mei 1938 di Tanjong Malim, Perak. Beliau memperoleh Ijazah Sarjana Muda di University of Western Australia pada tahun 1963. Beliau mendirikan rumah tangga dengan Sharifah Mariam Syed Mansor. Anak pertama mereka, Abdul Rahman dilahirkan di Australia pada tahun 1964. 

Beliau berjaya menamatkan Ijazah Kedoktorannya dalam bidang Biokimia di University of Western Australia juga pada tahun 1967. Kemudian beliau berkhidmat sebagai pensyarah di Jabatan Biokimia, Fakulti Perubatan, Universiti Malaya.

Kerjaya

Universiti Malaya
Beliau berkhidmat sebagai pensyarah di Jabatan Biokimia, Fakulti Perubatan, UM dari tahun 1967 hingga 1970.

Universiti Kebangsaan Malaysia
Beliau kemudian berkhidmat di UKM yang baru ditubuhkan. Beliau adalah Dekan Pertama Fakulti Sains di UKM. Beliau juga yang pertama kali memperkenalkan Program Matrikulasi UKM yang kini dikenali sebagai Pusat Asasi Pintar, UKM. 

Beliau memangku jawatan Naib Canselor UKM selama 1 tahun (1974-1975) setelah Profesor Dato' Ariffin Ngah Marzuki tamat perkhidmatan. Selepas itu, beliau menjawat jawatan Timbalan Naib Canselor Hal Ehwal Pelajar (HEP). Beliau adalah TNC HEP pertama di UKM setelah penggubalan Akta Universiti Kolej Universiti (AUKU). Kemudian, beliau dinaikkan pangkat ke Timbalan Naib Canselor Akademik dan Antarabangsa dari tahun 1978 hingga 1980. 

Pada tahun 1980, beliau kembali memangku jawatan sebagai Naib Canselor UKM sekali lagi selama setahun menggantikan Profesor Anuwar Mahmud. Profesor Awang Had Salleh menggantikan beliau sebagai Naib Canselor UKM. Beliau kembali berkhidmat sebagai TNC Akademik dan Pentadbiran sehingga tahun 1982.

PUSPATI, UTN & MINT
Beliau berkhidmat sebagai Pengarah Pusat Penyelidikan Atom Tun Ismail yang berada di bawah Kementerian Sains dan Teknologi Malaysia. PUSPATI berpusat di Bangi, Selangor berhadapan dengan UKM Bangi. 

Pada tahun 1983, PUSPATI dijenamakan sebagai Unit Tenaga Nuklear (UTN). Tahun 1990, UTN dijenamakan sekali lagi ke Malaysian Institute for Nuclear Agency (MINT). Beliau kekal sebagai Ketua Pengarah PUSPATI dan kemudian UTN ke MINT sehingga tahun 1993.

MINT dijenamakan sekali lagi pada tahun 2006 kepada Agensi Nuklear Malaysia.

Rujukan
https://online.anyflip.com/tapks/nalx/mobile/

Orang mati
Orang Malaysia berketurunan Melayu
Muslim Malaysia
Ahli akademik Malaysia
Naib Canselor Universiti Kebangsaan Malaysia